《宿径山娑罗林二首 其一》
元代·祖铭

高斋宿层峦，无眠振衣起。历历夜方悄，婉婉情自美。

浓露灌桂花，清香袭庭几。林旷鸣籁隐，空净停云徙。

万事坐若遗，静极到天理。举目注秋江，凉月薄如水。

作者简介：（1280—1358）元僧。庆元奉化人，字古鼎，俗姓应。年五十四始出主隆教寺，迁杭州径山，赐号慧性宏觉普济大师。有《古鼎外集》。